Lav et referat af nedenstående tekst:

Tekst:
En elev, der sparker en pædagog over skinnebenet eller kaster en kop i hovedet på en lærer er eksempler på episoder, som de nordjyske folkeskoler oplever. Det skriver P4 Nordjylland. I en rundspørge foretaget af DR P4 Nordjylland blandt 90 nordjyske folkeskoler, svarer 60 procent af skolerne, at de har oplevet, at en elev har været voldelig overfor personalet. Lærer Tine Munk fra Nordre Skole i Hobro er én af dem, der har stået overfor en voldelig elev. - Han er så hidsig, at han bare tager det, der er nærmest, og det var jo heldigt, at det var en kop, for det kunne også have været en kniv, fortæller hun om episoden. Hos foreningen Skole og Forældre tror nordjysk hovedbestyrelsesmedlem, Finn Juel Larsen, at en bedre dialog mellem lærere og forældre kan være med til at sænke antallet af voldelige episoder. /ritzau/

Referat:
En stor del af de nordjyske skoler har oplevet, at eleverne er voldelige over for lærerne.